Redaktionelt forord
Forfattere: Redaktionen Redaktionen
Tidsskrift: passage (2004-09-01)

:1

## Redaktionelt forord

Selvom man ikke tror på numerologi i nogen afskygning, kan et rundt . tal  være  en  god anledning  til at  reflektere  over  kernen i  ens aktivitet og lave en markering af denne.

Passage nr. 50 byder  på  halvtreds  korte  tekster  der  tager  udgangs­ punkt i værker skrevet efter 1900. Skribenterne fik i opdrag at skrive et essay på højst fem sider med afsæt i et værk fra perioden. Derudo­ ver  havde  de  frit  slag.  Resultatet  af  dette  eksperiment  ser  vi  som  en lille hyldest til tre  centrale elementer for et tidsskrift som Passage:

Værkerne, nye og gamle, alt for kanoniserede og alt for oversete, slet og ret hele arkivet af tekster som er meget større end et liv kan ru=e, men som man lystfyldt  kan  bevæge sig  rundt i,  og  som  under  selve vandringen udløser nye fortællinger,  erindringer, ord og ideer.

Det kritiske essay, der i sin egen ret er en lystfyldt genre. Essayet stil­ ler sig  ved siden af de  tekster  det handler  om,  og  ved sin egensindig­ hed kan det skabe en åbning, ja netop,  en passage til noget man ikke ellers  ville have set.

Skribenterne, som her præsenterer sig i den mangfoldighed af attitu­ der,  metoder  og  temper � enter,  der i sidste  ende  er  det,  der  gør  det hele  interessant.

God fornøjelse.